Lav et referat af nedenstående tekst:

Tekst:
Truppen hos Aalborg Håndbold bragede lørdag eftermiddag sammen med Bjerringbro-Silkeborg Håndbold i en topkamp i Herre Håndbold Ligaen. Kampen foregik på den nordjyske hjemmebane i Jutlander Bank Arena i Aalborg, men den nordjyske trup formåede ikke at stoppe Bjerringbro-Silkeborgs sejrsstime. De forsvarende danske mestre fra Nordjylland måtte nemlig se sig slået 31-34 på hjemmebanen. Nederlaget kommer to døgn efter, at holdet nappede en stor sejr i Ukraine, hvor de slog HC Motor Zaporozhye i en Champions League-kamp. - Efter en særdeles hektisk periode med fem kampe på ti dage er der nu et lille pusterum, inden det gør løs igen, skriver Aalborg Håndbold på deres hjemmeside . GOG topper lige nu landets bedste håndboldrække. Trods dagens nederlag beholder Aalborg Håndbold sin andenplads i ligaen, og klubbens ambitioner er ikke til at tage fejl af. - Det er da selvfølgelig at forsvare det danske mesterskab. Det lægger vi slet ikke skjul på, siger Jan Larsen, der er direktør i Aalborg Håndbold, til TV2 Nord. - Vi er stadig med i pokalturneringen Final4, og der vil vi selvfølgelig også gerne se, om vi kan vinde. Og så har vi jo stadig ottendedelsfinalerne i Champions League. Så der er masser at se til i foråret, og det glæder vi os over, siger han. Aalborg Håndbolds næste kamp spilles på torsdag i EHF Champions League gruppespillets sidste kamp.

Referat:
De forsvarende danske mestre fra Nordjylland måtte se sig slået 31-34 på hjemmebanen.